Jou droom en jou ware roeping kan verskil - Voelgoed
Donderdag, Desember 12, 2019
Tuis Voelgoed Blogs Jou droom en jou ware roeping kan verskil
Jou droom en jou ware roeping kan verskil
Koningin Elizabeth II is al sedert 1952 koningin van die Verenigde Koninkryk. Op 93 is Haar Majesteit steeds volstoom aan die werk.
Sy lyk altyd asof sy haar posisie met soveel grasie en gemak hanteer. Tog was dit nie iets wat sy as baie jong kind gedroom het om te wees nie. Om die waarheid te sê, vir die eerste 10 jaar van haar lewe, was haar oupa die koning en haar oom die troonopvolger, dus kon sy en haar gesin ‘n relatiewe normale lewe hê.
Dit het alles verander in 1936 toe haar pa skielik koning geword het. Skielik was die jong Elizabeth die troonopvolger. Haar oom se besluit om te abdikeer het nie net haar pa nie, maar ook haar lewe en die van haar kinders onherroeplik verander. Wat ook al die jong meisie gedroom het om eendag met haar lewe te doen het nie meer saak gemaak nie. Sy sou koningin word en sy sou dit baie vinniger word as waarop sy gehoop het.
Sy was maar 26 toe die groot verantwoordelikheid skielik op haar skouers geplaas is. Koningin van die Verenigde Koninkryk (op daardie stadium was selfs Suid-Afrika nog amptelik ‘n kolonie.) Ten spyte van wat sy dalk eerder wou gewees het, of watter drome sy dalk vir haarself gehad het, het sy die nuwe verantwoordelikheid dapper aangevat. Vandag geniet sy respek. Het sy ‘n verskil gemaak en doen sy dit steeds.
Wat kan ons by Haar Majesteit leer? Die lewe werk nie altyd uit soos ons dit beplan nie. Wat jy wil doen en wat jy uiteindelik doen kan wêrelde van mekaar verskil, maar dis jou keuse of jy jou alles gaan gee en of jy vir die res van jou lewe negatief gaan wees omdat jy ingedoen voel. Dalk wou jy ‘n ander beroep gevolg het. Dalk wou jy gaan studeer het. Dit maak nie saak wat jy wou gedoen het nie. Wat saak maak is wat jy nou is en waarheen jy op pad is. Leef elke dag asof ‘n hele koninkryk na jou opkyk vir leiding. Jy weet nooit wie volg jou voorbeeld nie…
Vorige artikelGod het ons lief
Volgende artikelDurf ek werk?
Die werklikheid van besig wees
Wees dapper en beveg vrees
Blogger - Velia Basson - Maart 7, 2019
Ons het almal al vrees ervaar, van matige onrus tot skrikwekkende angs. Daar is omstandighede wat slapelose nagte, maagkrampe en verlies aan konsentrasie meebring. Dink aan suke gevalle in...